Райнер Мария Рилке
Смъртта на поета

Превод от немски: Петър Велчев, 1979

chitanka.info

Лежеше той. Ликът му отчужден

върху възглавниците бе изправен.

И този свят, доскоро съзерцаван,

от неговия разум изоставен —

потъна в своя безначален ден.

Не знаеха дошлите в тоя миг,

че себе си той беше слял с нещата,

с това небе, с ливадите, с водата

и всичко тук бе неговият лик

О, как челото му все тъй привлича

простора, въздуха, безбрежността!

И мраморната маска на смъртта —

тъй мека и разтворена, прилича

на нежен плод, изгниващ в самота.

1906

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.